Լիզա Ֆոնսագրիվս

**Լիզա Ֆոնսագրիվս** (**', ծննդյան անունը՝ **Լիզա Բիրգիտա Բեռնսթոն**, ), շվեդ մոդել, պարուհի, քանդակագործ և լուսանկարիչ։ Համարվում է աշխարհի առաջին [[Սուպերմոդել|սուպերմոդելը]]:

== Կենսագրություն ==
Լիզա Ֆոնսագրիվսը ծնվել է Լիզա Բիրգիտա Բեռնսթոն անունով 1911 թվականի մայիսի 17-ին, [[Շվեդիա|Շվեդիայի]] Ուդդևալլա քաղաքում։ Մանկության տարիներին զբաղվել է [[Նկարչություն|նկարչությամբ]], [[Քանդակագործություն|քանդակագործությամբ]] և [[Պար|պարով]]։ Նա ուսանել է [[արվեստ]] և պար [[Բեռլին|Բեռլինի]] Մարի Վիգմանի դպրոցում։ Շվեդիա վերադարձից հետո բացել է պարարվեստի դպրոց։ Նա Շվեդիայից տեղափոխվել է [[Փարիզ]]՝ [[Բալետ|բալետի]] ուսուցման համար (խորեոգրաֆ Աստրիդ Մալմբորգի հետ միջազգային մրցույթին մասնակցելուց հետո) և աշխատել է որպես մասնավոր պարուսույց Ֆեռնան Ֆոնսագրիվսի հետ, ինչը հետագայում հիմք է հանդիսացել մոդելային կարիերայի համար։ Նա հետագայում ասել է, որ մոդելինգը «դեռևս պարն է»։

1936 թվականին, երբ նա Փարիզում էր, լուսանկարիչ Վիլլի Մայվալդը նրան նկատել է վերելակում և առաջարկել, որ նա իր համար գլխարկներ մոդելավորի։ Լուսանկարիչները հետագայում ուղարկվել են [[Վոգ]] , և լուսանկարիչ Հորստ Հորստը կատարել է նրա փորձնական լուսանկարահանումները։ 1939 թվականի հուլիսին նա հայտնվել է գերմանական «''[[Stern (ամսագիր)|Շթերն]]''» պատկերազարդ շաբաթաթերթում և լուսանկարվել է նաև Անդրե Շտայների կողմից։

1939 թվականին Միացյալ Նահանգներ տեղափոխվելուց առաջ Ֆոնսագրիվսն արդեն համարվում էր առաջատար մոդել։ Նրա լուսանկարը զարդարել է բազմաթիվ ամսագրերի շապիկներ 1930-ական, 1940-ական և 1950-ական թվականներին, այդ թվում՝ **Town & Country**, **Life**, **Թայմ**, [[Վոգ]] և սկզբնական **Vanity Fair** ամսագրերը։ Ասվում էր, որ նա «ամենաբարձր վարձատրվողը, ամենաբարձր գնահատվածը և բարձր նորաձևության ոլորտում լավագույն մոդելն» էր։ Ֆոնսագրիվսը մի առիթով ինքն իրեն նկարագրել է որպես «լավ հագուստի կախիչ»։ 

Ֆոնսագրիվսը համագործակցել է բազմաթիվ հայտնի նորաձևության լուսանկարիչների հետ, այդ թվում՝ Ջորջ Հոյնինգեն-Հյուեն, [[Ման Ռեյ]], Էրվին Բլյումենֆելդ, Ջորջ Պլաթ Լայնս, [[Ռիչարդ Ավեդոն]] և Էդգար դե Էվիա։ 1935 թվականին նա ամուսնացել է փարիզեցի լուսանկարիչ Ֆեռնան Ֆոնսագրիվսի հետ, սակայն նրանք բաժանվել են 1949 թվականին։ 1950 թվականին նա ամուսնացել է ամերիկացի լուսանկարիչ [[Իրվին Փեն|Իրվին Փենի]] հետ և դարձել նրա մուսան։

Մոդելային կարիերայի ավարտից հետո նա ստեղծել է [[առօրյա հագուստ|առօրյա հագուստի]] հավաքածու **Lord & Taylor** ապրանքանիշի համար։ 1960-ականներին Ֆոնսագրիվսը դարձել է [[Քանդակագործություն|քանդակագործ]] և ներկայացվել [[Մանհեթեն|Մանհեթենի]] ''Marlborough Gallery'' պատկերասրահում։

Ֆոնսագրիվսը մահացել է 80 տարեկան հասակում Նյու Յորքում՝ թողնելով երկրորդ ամուսնուն՝ Իրվինգ Փենին, և իր երկու զավակներին՝ դստերը՝ Միա Ֆոնսագրիվս-Սոլոուին, նորաձևության և զարդերի դիզայներ ու քանդակագործ, ով ամուսնացած էր անշարժ գույքի զարգացման գործարար և արվեստի հավաքորդ Շելդոն Սոլոուի հետ, և որդուն՝ դիզայներ Թոմ Փենին։

**Lisa Fonssagrives-Penn Trust*' հիմնադրամը ստեղծվել է 1994 թվականին։

1995 թվականին, Ստոկհոլմի [[Ժամանակակից արվեստի թանգարան|Ժամանակակից արվեստի թանգարանում]] կազմակերպվել է նրա աշխատանքների հետահայաց ցուցահանդես։ Ի հիշատակ Ֆոնսագրիվսի՝ Իրվինգ Փենը թանգարանին է նվիրել լուսանկարներ։

2004 թվականին հոկտեմբերի 15-ին [[Քրիստիս]] աճուրդային տունը կազմակերպել է [[Էլթոն Ջոն|Էլթոն Ջոնի]] լուսանկարների հավաքածուի աճուրդ, որի ընթացքում 1950 թվականին Իրվինգ Փենի կողմից արված Ֆոնսագրիվսի լուսանկարը վաճառվել է 57 360 ԱՄՆ դոլարով։

== Ծանոթագրություններ ==


== Գրականություն ==
* Fonssagrives, Fernand; Muir, Robin (essay), *Fernand Fonssagrives; An Eye for Beauty*, London: Guiding Light, 2003.
* *Lisa Fonssagrives-Penn: Bronzes* (exhibition catalogue), New York: Marlborough Gallery, Inc., 1983.
* *Lisa Fonssagrives-Penn: Sculpture, Prints and Drawings* (exhibition catalogue), Lisa Fonssagrives-Penn Trust, 1994.
* Gross, Michael: *Model: The Ugly Business of Beautiful Women*, New York: W. Morrow, 1995, 
* Seidner, David (ed): *Lisa Fonssagrives: Three Decades of Classic Fashion Photography'', New York: Vendome Press, 1996, 

Կատեգորիա:Ամերիկացի մոդելներ
Կատեգորիա:Կանայք Շվեդիայում
Կատեգորիա:Շվեդ կին լուսանկարիչներ
Կատեգորիա:Շվեդ կին քանդակագործներ
Կատեգորիա:Շվեդ մոդելներ
Կատեգորիա:Քանդակագործներ
Կատեգորիա:Ֆոտոմոդելներ